### ข้อถือสิทธิ

***คำอธิบาย :*** *ข้อถือสิทธิคือส่วนที่ระบุถึงการประดิษฐ์ที่จะขอยื่นคุ้มครอง*

*โดยเนื้อหาของต้องระบุลักษณะทางเทคนิคของการประดิษฐ์ ที่ต้องการขอรับความคุ้มครองโดยสมบูรณ์ ต้องชัดแจ้ง รัดกุม*

* *ต้องมีลักษณะที่สอดคล้องกับชื่อการประดิษฐ์/* ***มีเนื้อหาหรือรายละเอียดระบุอยู่ในรายละเอียดการประดิษฐ์***
* *ข้อถือสิทธิต้องเขียนเรียงเป็นข้อๆ โดยระบุเลขข้อเป็นเลขอารบิก (1, 2 , 3.....)*
* *ข้อถือสิทธิที่ 1 ต้องอธิบายถึงลักษณะ/องค์ประกอบของการประดิษฐ์ /ขั้นตอน ที่ต้องการขอคุ้มครอง ซึ่งต้องบรรยายจนทำให้การประดิษฐ์สามารถทำงานได้ตามชื่อที่ตั้งไว้ เช่น เก้าอี้พับได้ ก็ต้องอธิบายส่วนประกอบ การเชื่อมต่อจนสิ่งประดิษฐ์สามารถพับได้ตามชื่อที่ระบุ เป็นต้น*
* *ข้อถือสิทธิสามารถเขียนได้หลายข้อ (แต่ถ้ายื่นเป็นอนุสิทธิบัตร ต้องเขียนข้อถือสิทธิไม่เกิน 10 ข้อ)*

***ดังตัวอย่างเช่น***

1. *ลูกประคบสมุนไพร ประกอบด้วย*

*ข้าวสาร 20 เปอร์เซ็นต์โดยน้ำหนัก*

*เมล็ดถั่วเขียว 30 เปอร์เซ็นต์โดยน้ำหนัก*

*ขิงแห้ง 50 เปอร์เซ็นต์โดยน้ำหนัก*

1. *ลูกประคบสมุนไพร ตามข้อถือสิทธิที่ 1 ที่ซึ่ง ข้าวสาร สามารถเลือกได้ เมล็ดข้าวเหนียว หรือเมล็ดข้าวจ้าว*